*Bilag 1*

**Information om skolepraktik**

Ved afslutningen af grundforløbet vil du blive indkaldt til et møde, hvor du bliver præsenteret for reglerne for at komme i skolepraktik, og de særlige forhold der er gældende for elever, der er i skolepraktik.

**Vær opmærksom på at du har mødepligt til mødet**

**Udebliver du, får du ikke senere tilbudt skolepraktik indenfor den uddannelse,   
du nu er i gang med.**

Regler for at blive optaget i skolepraktik.

For at blive optaget i skolepraktik skal følgende være opfyldt:

* Du skal have et grundforløbsbevis.
* Du skal deltage i informationsmødet om skolepraktik.
* Du skal tilmelde dig til skolepraktik. Det gør du ved at udfylde skemaet:   
  ”Anmodningen om optagelse i skolepraktik”.   
  Skemaet skal du aflevere i forbindelse med informationsmødet.
* Du skal have en synlig profil på [www.praktikpladsen.dk](http://www.praktikpladsen.dk) med en egen beskrivelse   
  og en kvalifikationsbeskrivelse – senest 8 uger før afslutning af grundforløbet.
* I Elevplan skal du have to alternative ønsker til dit primære uddannelsesønske.
* Til mødet skal du medbringe ”Anmodning om at blive optaget i skolepraktik”   
  og en uopfordret ansøgning med opdateret CV.

Efter grundforløbet

Når du er færdig med grundforløbet, og bliver optaget i skolepraktik, skal du fortsat aktivt søge lærepladser. Det skal du vedblive med i al den tid, du er i skolepraktik.   
Du skal fortsat kunne dokumentere, at du er aktivt søgende. Det gør du ved at notere alle dine aktiviteter i Elevplan. Du kan også gemme en kopi af dine ansøgninger og evt. tilbagemelding fra de ansøgte firmaer.

Du skal også søge de ledige pladser, der er på [www.praktikpladsen.dk](http://www.praktikpladsen.dk), også selv om de ikke er i dit nærområde. Gør du ikke det, kan du ikke fortsætte i skolepraktik.

Som skolepraktikelev skal du hele tiden opfylde EMMA kriterierne.

Definition af EMMA kriterierne.

**E** Betyder at erhvervsskolen skal vurdere, om du er **egnet** til at gennemføre den uddannelse, du skal i skolepraktik i.

**M** Betyder at du skal være **geografisk mobil**. Hvis du bliver anvist en læreplads, kan du ikke nægte at tage den, hvis du vil fortsætte i skolepraktik.

**M** Betyder at du skal være **faglig mobil**. Du må være parat til at påbegynde en uddannelse som er nært beslægtet med den uddannelse, du primært ønsker.

**A** Betyder at du skal være **aktiv søgende** efter en læreplads.  
Du skal selv gøre en stor indsats for at finde en læreplads, også i den periode hvor du venter på at begynde i skolepraktik og du skal kunne dokumentere, at du er aktiv søgende.

**Hjælp fra AUB**

AUB yder tilskud til:

Elever der skal til samtale. Elever, der søger eller skal begynde en praktikplads. Flytteudgifter.

Betingelse:

Afstanden mellem hjem og praktiksted skal mindst svare til 2½ times transport t/r med offentlig befordring.

Se www.atp.dk

Eleven skal søge direkte ved AUB. Skolen vejleder eleven.

**Økonomi i skolepraktik**

Elever i skolepraktikordningen får en skattepligtig skolepraktikydelse på:

* under 18 år 3.120 kr. pr måned. *Gældende for 2018.*
* Over 18 år 7.475 kr. pr. måned. *Gældende for 2018*.

Elever der på den ene eller anden måde får økonomisk støtte fra kommune eller lignende, kan **ikke** få den nævnte godtgørelse fra skolen.

Har du mere end 10 km til skolen, kan du få dækket 90 % af billigste transport med det offentlige, det gælder også, hvis du er i VFU (virksomhedsforlagt undervisning).

Skolen aflevere et skema, som du skal udfylde og returnere.

Når du er på skoleophold får du dækket 100 %.